CELEX: 32004D0845(01)
Language: sl
Date: 2004-11-12 00:00:00
Title: 2004/845/ES: Odločba Komisije z dne 12. novembra 2004 o odobritvi dajanja v promet proizvodov na osnovi mleka z dodanimi fitosteroli/fitostanoli kot novimi živili oziroma novimi živilskimi sestavinami v skladu z Uredbo (ES) št. 258/97 Evropskega parlamenta in Sveta (notificirana pod dokumentarno številko K(2004) 4289)

11.12.2004   
            
            
               SL
            
            
               Uradni list Evropske unije
            
            
               L 366/14
            
         
      ODLOČBA KOMISIJE
   
   z dne 12. novembra 2004
   o odobritvi dajanja v promet proizvodov na osnovi mleka z dodanimi fitosteroli/fitostanoli kot novimi živili oziroma novimi živilskimi sestavinami v skladu z Uredbo (ES) št. 258/97 Evropskega parlamenta in Sveta
   (notificirana pod dokumentarno številko K(2004) 4289)
   (Besedilo v angleškem jeziku je edino verodostojno)
   (2004/845/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1), in zlasti člena 7 te uredbe,
   ob upoštevanju naslednjega:
   
               (1)
            
            
               7. septembra 2000 je Novartis (zdaj Forbes Medi-Tech Inc.) dal pristojnim belgijskim organom zahtevek za dajanje proizvodov na osnovi mleka z dodanimi fitosteroli kot novimi živili oziroma novimi živilskimi sestavinami v promet.
            
         
               (2)
            
            
               30. marca 2001 so pristojni belgijski organi izdali začetno poročilo o presoji.
            
         
               (3)
            
            
               V začetnem poročilu o presoji je pristojni belgijski organ za presojo prišel do ugotovitve, da je potrebna dodatna presoja.
            
         
               (4)
            
            
               Komisija je poslala začetno poročilo o oceni vsem državam članicam 27. aprila 2001.
            
         
               (5)
            
            
               Znanstveni odbor za prehrano (ZOP) v svojem mnenju „Splošni pregled dolgotrajnih učinkov uživanja visokih odmerkov fitosterolov iz več dietnih virov, s posebno pozornostjo učinkom beta karotina“ z dne 26. septembra 2002 navaja, da ni nobenih dokazov o dodatnih koristih uživanja več kot 3 g/dan in da bi visoki odmerki lahko povzročili neželene učinke in je torej preudarno izogibati se uživanju hrane z rastlinskimi steroli v odmerku več kot 3 g/dan. Poleg tega se Svet za dietetične izdelke, prehrano in alergije Evropske agencije za varnost hrane (EFSA) v svojem mnenju „na zahtevo Komisije, ki se nanaša na zahtevek glede novih živil s strani Forbes Medi-Techa za odobritev proizvodov na osnovi mleka z vsebnostjo rastlinskih sterolov“ z dne 25. novembra 2003, strinja za ta zahtevek z ugotovitvami ZOP, v njegovem mnenju o zahtevkih za odobritev več z rastlinskimi steroli obogatenih živil z dne 5. marca 2003 in je prišel do ugotovitve, da je dodatek fitosterolov varen, če dnevna poraba ne presega 3 g.
            
         
               (6)
            
            
               Uredba Komisije (ES) št. 608/2004 (2) o označevanju živil in živilskih sestavin z dodanimi fitostanolnimi estri, zagotavlja, da potrošniki dobijo potrebne informacije, da bi se izognilo pretiranemu uživanju dodanih fitosterolov/fitostanolov.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –
            
         SPREJELA NASLEDNJO ODLOČBO:
   Člen 1
   Živila in živilske sestavine, opisane v Prilogi 1, z dodanimi fitosteroli/fitostanoli, določenimi v Prilogi 2 (v nadaljevanju „proizvodi“), se lahko dajo v promet v Skupnosti.
   Člen 2
   Proizvodi so ponujeni v takšni obliki, da se jih lahko zlahka razdeli na dele, ki vsebujejo največ 3 g (v primeru ene porcije dnevno) ali največ 1 g (v primeru treh porcij dnevno) dodanih fitosterolov/fitostanolov.
   Vsebnost fitosterola/fitostanola, dodanega na embalažno enoto, ne sme presegati 3 g.
   Člen 3
   Ta odločba je naslovljena na Forbes Medi-Tech Inc., 750 West Pender Street, Vancouver B.C. V6C 2T8, Canada.
   
      V Bruslju, 12. novembra 2004
      
         
            Za Komisijo
         
         David BYRNE
         
         
            Član Komisije
         
      
   
   
      (1)  UL L 43, 14.2.1997, str. 1. Uredba, kakor je bila nazadnje spremenjena z Uredbo (ES) št. 1882/2003 (UL L 284, 31.10.2003, str. 1).
   
      (2)  UL L 97, 1.4.2004, str. 44.
   
      PRILOGA 1
      Proizvodi iz člena 1
      
         Kategorije mlečnih izdelkov, kot so polposneto mleko ali posneto mleko, kjer je bila maščoba deloma ali v celoti nadomeščena z rastlinsko mastjo.
   
   
      PRILOGA 2
      Specifikacije fitosterolov in fitostanolov za dodatek k živilom in živilskim sestavinam
      Opredelitev pojmov:
      Fitosteroli in fitostanoli so steroli in stanoli, ekstrahirani iz rastlin in so lahko navzoči kot prosti steroli in stanoli ali esterizirane živilske maščobe z maščobnimi kislinami.
      Sestava (z GC-FID ali enakovrednim postopkom):
      
                   
               
               
                  < 80 % beta sitosterola
               
            
                   
               
               
                  < 35 % beta sitostanola
               
            
                   
               
               
                  < 40 % campesterola
               
            
                   
               
               
                  < 15 % campestanola
               
            
                   
               
               
                  < 30 % stigmasterola
               
            
                   
               
               
                  < 3 % brassicasterola
               
            
                   
               
               
                  < 3 % drugih sterolov/stanolov
               
            Kontaminacija/čistoča (z GC-FID ali enakovrednim postopkom):
      Fitosteroli in fitostanoli, ekstrahirani iz nerastlinskih virov, drugih kot so rastlinska olja, primerna za prehrano, morajo biti brez onesnaževalcev, najraje z zagotovljeno čistočo več kot 99 % fitosterolnih/fitostanolnih sestavin.